เลือกเสื้อผ้าที่เหมาะสม เก็บรายละเอียดการแต่งตัวของคุณ
เครื่องแต่งกายในที่ทำงานส่วนใหญ่มักจะมีความสุภาพระดับกึ่งทางการ  (Business casual) หรือในปัจจุบันก็สามารถแต่งตัวแบบสบายๆ มาที่ทำงานได้ในบางกรณี ซึ่งการเลือกเครื่องแต่งกายให้เหมาะกับที่ทำงานก็อาจจะเป็นสิ่งที่ยาก ดังนั้น การเรียนรู้ถึงระดับความเป็นทางการของที่ทำงานเมื่อคุณไปสัมภาษณ์งานเป็นสิ่งที่ดีที่สุดที่ควรจะทำ แต่ถ้าคุณเริ่มงานโดยไม่ได้ไปสถานที่ทำงานมาก่อนนั้น การถามหัวหน้าของคุณถึงลักษณะการแต่งตัวในที่ทำงานก็ไม่ใช่เรื่องที่น่าอาย เครื่องแต่งกายในที่ทำงานมักจะมีอยู่ 3 ชนิดด้วยกัน ดังนี้   ระดับทางการ (Business professional attire) เป็นลักษณะการแต่งกายที่สุภาพที่สุด ซึ่งมักจะยึดถือกันในสายงานที่เน้นความเป็นระเบียบ เช่น กฎหมาย การเงิน การบัญชี และตำแหน่งทางรัฐบาลบางตำแหน่ง ผู้หญิงที่ทำงานในสายงานเหล่านี้ต้องมีเครื่องแบบที่ค่อนข้างเหมือนกับผู้ชายที่ทำงานด้วยกัน นั่นก็คือคุณจะต้องสวมเสื้อสูทแบบเทเลอร์ (Tailored suit) หรือชุดกระโปรงที่มีเสื้อคลุมแบบทางการเป็นประจำ ระดับกึ่งทางการ (Business casual) เป็นรูปแบบเครื่องแต่งกายในธุรกิจส่วนใหญ่ในปัจจุบัน อย่างไรก็ตาม การแต่งตัวง่ายๆ สบายๆ มาในที่ทำงานรูปแบบนี้อาจจะดูไม่เหมาะสมไปสักนิด ผู้หญิงที่ทำงานในรูปแบบนี้จะต้องใส่เสื้อเชิ้ตที่ติดกระดุมถึงคอหรือใส่เสื้อคลุมท่อนบน (Sweater) ถ้าใส่กางเกงขายาวหรือกางเกงผ้าชิโน นอกจากนี้ การใส่ชุดกระโปรงเข้ารูปหรือใส่กระโปรงกับเสื้อครึ่งตัว (Blouse) ก็เป็นการแต่งกายที่เหมาะสม แต่ต้องแน่ใจว่าชุดที่คุณจะใส่ต้องมีความยาวคลุมเข่าหรือมากกว่านั้น ระดับไม่เป็นทางการ (Casual) เป็นรูปแบบเครื่องแต่งกายที่หาได้ยาก แม้การแต่งตัว “สบายๆ ในวันศุกร์” หรือ “ไม่จำกัดการแต่งตัว” ก็ยังมีความหมายค่อนไปในระดับกึ่งทางการ อย่างไรก็ตาม ถ้าคุณทำงานในบริษัทซอฟท์แวร์หรือบริษัทอื่นๆ ที่มีแนวคิดเป็นหัวก้าวหน้า คุณอาจจะสามารถใส่เสื้อผ้าที่ไม่เป็นทางการ เช่น กางเกงยีนส์กับเสื้อยืด เสื้อเปิดสัดส่วน หรือชุดที่คุณอยากใส่มาทำงานได้ การเลือกซื้อเสื้อผ้าระดับมืออาชีพยังมีคุณสมบัติอื่นๆ ที่คุณต้องพิจารณา ข้อแรก คุณจะต้องซื้อเสื้อผ้าที่มีสีพื้นๆ โดยให้นึกถึงสีดำ สีเทา สีกรมท่า และสีน้ำตาลเป็นหลัก โดยเฉพาะที่ทำงานระดับทางการจะไม่สามารถใส่แต่งกายสีอื่นนอกจากนี้ได้ แต่ที่ทำงานระดับกึ่งทางการจะอนุญาตให้แต่งตัวมีสีสันได้มากขึ้น นอกจากนี้ ดูให้ดีว่า:   ชุดของคุณไม่คับหรือหลวมมากเกินไป ในสถานที่ทำงานระดับทางการนั้น ดูให้ดีว่าเครื่องแต่งกายของคุณต้องคลุมแขนและไม่เห็นขอบเสื้อใน (บริเวณหน้าอก) และไม่ว่าจะเป็นสถานที่ทำงานใดๆ ก็ตาม ต้องมั่นใจว่าเสื้อผ้าของคุณไม่ได้ทำมาจากผ้าที่สามารถมองผ่านได้ (See-through) หรือเสื้อผ้าที่คับเกินไป   เสื้อผ้าของคุณต้องมีคุณภาพที่สูง หรืออย่างน้อยก็ไม่ใช่เสื้อผ้าคุณภาพต่ำที่เห็นได้ชัด ให้คิดถึงการแต่งตัวเหมือนกับการลงทุนในสายงาน คุณควรจะต้องนำเสนอด้านที่ทีดีสุดในที่ทำงานของคุณ คุณอาจจะต้องตั้งงบประมาณไว้ที่ 10,000 – 16,000 บาทสำหรับเสื้อผ้าระดับปานกลาง หรือประมาณ 60,000 บาทสำหรับเสื้อผ้าระดับหรูหรา   เสื้อผ้าของคุณต้องพอดีตัวและรีดอย่างเรียบร้อย ซึ่งอาจจะต้องสั่งตัดชุดและต้องซักแห้ง ซื้อเสื้อผ้าให้พอที่จะใส่ได้ 1 อาทิตย์โดยที่ไม่ซ้ำกัน ซึ่งเป็นสิ่งที่สำคัญมาก เพราะคนอื่นจะสังเกตได้ว่าคุณใส่เสื้อตัวเดิมบ่อยๆ ส่วนมากคุณจะอยากใส่เสื้อผ้าที่เข้าคู่กันได้อย่างลงตัว ซึ่งการแต่งตัวแบบเป็นทางการก็จะง่ายยิ่งขึ้น เพราะเสื้อสูทมักจะเข้ากันได้กับเสื้อผ้าทุกรูปแบบ อย่างไรก็ตาม อย่าใส่เสื้อผ้าสีฉูดฉาดเกินไปแม้จะเป็นการแต่งตัวแบบกึ่งทางการก็ตาม พยายามจับคู่เสื้อผ้ารายเรียบๆ กับสิ่งอื่นที่มีสีพื้น   แต่การแต่งกายที่มีสีฉูดฉาดเล็กๆ น้อยๆ ในระดับกึ่งทางการก็ไม่ใช่เรื่องที่ผิด แต่ต้องมั่นใจว่าสีเหล่านั้นเข้าคู่กับเสื้อผ้าที่เป็นทางการได้ดี ถ้าไม่แน่ใจ เสื้อสีขาวและกางเกงหรือกระโปรงสีเทาจะทำให้คุณดูเฉี่ยวและเป็นมืออาชีพเสมอ การเลือกรองเท้าที่จะสวมใส่ก็ต้องพิจารณาให้เข้ากับกฎการแต่งกายที่ทำงานและชุดที่คุณจะใส่ โดยทั่วไปแล้ว สภาพแวดล้อมทางธุรกิจมักจะให้ผู้หญิงใส่รองเท้าส้นสูงที่มีรูปแบบสากล (Classic-style pumps) หรือแบบอื่นๆ ที่ต้องไม่เห็นนิ้วเท้าและส้นต้องสูงไม่เกิน 3 นิ้ว รองเท้าไม่มีส้นก็เป็นสิ่งที่ใส่ได้เช่นดัน ให้ลองดูว่ารองเท้าสีไหนที่เข้ากับชุดของคุณ   หลีกเลี่ยงการใส่รองเท้าที่ทำให้คุณเดินเร็วๆ ไม่ได้   ผู้หญิงควรจะใส่ถุงน่องเมื่อใส่กระโปรงด้วย ซึ่งอาจจะมีโทนสีเดียวกับชุดของคุณหรืออ่อนกว่าก็ได้ ให้ใส่ถุงน่องสีเนื้อเมื่อคุณใส่เสื้อแขนสั้น เครื่องประดับก็ไม่ควรที่จะโดดเด่นเกินไปไม่ว่าจะอยู่ในหรือนอกที่ทำงานก็ตาม ในด้านกระเป๋าถือ โดยทั่วไปแล้วผู้หญิงควรจะเลือกกระเป๋าถือหรือกระเป๋าเอกสารอย่างใดอย่างหนึ่ง ถ้าคุณต้องการใช้กระเป๋าถือ ก็ให้เลือกกระเป๋าใบเล็กๆ และมีสีที่เหมือนกับเครื่องแต่งกายของคุณ ผู้หญิงส่วนใหญ่มักจะใส่อัญมณีหลายชิ้น แม้ว่าจะสามารถใส่อยู่นอกที่ทำงานได้ก็ตาม แต่มาตรฐานการแต่งกายในแวดวงธุรกิจมักจะจำกัดการใส่อัญมณีพอสมควร ยกตัวอย่างเช่น ผู้หญิงควรใส่แหวน 1 วงต่อ 1 ฝ่ามือ และใส่นาฬิกาข้อมือหรือกำไลข้อมือเพียงอย่างเดียวเท่านั้น นอกจากนี้ ผู้หญิงควรจะใส่สร้อยลายเรียบๆ  และหลีกเลี่ยงการติดต่างหูที่ห้อยไปมา ไข่มุกเป็นตัวเลือกที่ปลอดภัยที่สุด คุณสามารถใส่ได้ทั้งสร้อยคอและต่างหูที่ทำจากไข่มุก การแต่งหน้าในที่ทำงานก็ไม่ควรที่จะโดดเด่นเกินไปและควรจะสะท้อนถึงความพอดีและระดับสังคมเอาไว้ โดยทั่วไปคุณควรจะแต่งหน้าให้ดูเป็นธรรมชาติและใช้แค่น้ำยาล้างเล็บ  แต่งหน้าโดยใช้โทนสีบางๆ เพื่อให้ดวงตาและริมฝีปากโดดเด่น ซึ่งจะช่วยดึงดูดให้คนสนใจดวงตาและริมฝีปากของคุณ ซึ่งจะช่วยให้คุณสื่อสารกับคนอื่นๆ ได้ดียิ่งขึ้น เช่นเดียวกับการแต่งหน้า การทำผมในที่ทำงานก็ไม่ควรทำทรงผมที่จะทำลายสมาธิในการทำงานหรือการสื่อสาร ดังนั้น คุณควรทำผมให้สั้นไม่เกินบ่าหรือของคุณ และควรใช้สีธรรมชาติ (คุณอาจจะทำสีก็ได้ แต่ไม่ควรทำสีที่ไม่เป็นธรรมชาติ) ผู้หญิงที่ไว้ผมยาวก็ควรจะเก็บผมให้เรียบร้อยด้วยการถักเปียหรือมัดเป็นจุก เล็บของคุณควรจะทำให้สะอาดและเรียบร้อย เล็บควรจะตัดให้เหนือปลายนิ้วเล็กน้อยหรือสั้นกว่านี้ก็ได้ แต่คุณควรจะหลีกเลี่ยงการใช้เล็บปลอม ย้ำว่าให้เน้นไปที่การทาเล็บด้วยสีใสหรือถ้าจะใช้สีก็ขอให้ใช้สีที่อ่อนมากๆ
เรียนรู้ระดับความสุภาพของตำแหน่งและสถานที่ทำงานของคุณ. เลือกซื้อเสื้อผ้าที่เหมาะสม. สร้างเครื่องแต่งกายที่ถูกต้อง. เลือกรองเท้าที่เหมาะสม. ติดเครื่องประดับ. สวมใส่อัญมณีชิ้นเล็กๆ. แต่งหน้าให้พอดี. ทำผมให้เรียบร้อย. ตรวจเล็บให้ดี.
https://www.wikihow.com/Dress-(for-Businesswomen) https://www.wikihow.com/Dress-(for-Businesswomen)
Choosing the Right Clothes Finishing Your Look